S-207/2017

Mál þetta, sem var dómtekið 8. janúar síðastliðinn, höfðaði lögreglustjórinn á Norðurlandi eystra 16. október 2017, á hendur B-kk-þgf Þ-kk-þgf P-kk-þgf, kt. 000000-0000, …;

„fyrir eignaspjöll með því að hafa aðfaranótt sunnudagsins 22. janúar 2017, farið inn í anddyri fjölbýlishússins að V… á Akureyri og sparkað í póstkassa sem tilheyrði íbúð nr. 000, með þeim afleiðingum að framhlið póstkassans brotnaði frá kassanum og botninn í honum rifnaði.

Telst þetta varða við 1. mgr. 257. gr. almennra hegningarlaga nr. 19, 1940.

Þess er krafist að ákærði verði dæmdur til refsingar, til greiðslu alls sakarkostnaðar“.

Ákærði krefst sýknu.

I

Lögregla var kvödd að V…, Akureyri, aðfaranótt 22. janúar 2017. Hitti hún þar fyrir A sem tilkynnt hafði um skemmdarverk. Samkvæmt frumskýrslu lýsti hann því svo að skömmu áður hefði hvítri Mercedes Benz bifreið, með skráningarnúmerið AA-000 verið ekið inn á bifreiðastæðið við fjölbýlishúsið. Út hefði komið dökkhærður karlmaður, sem vitnið sagðist halda að héti B-kk-nf Þ-kk-nf, gengið að anddyrinu, sparkað í einn póstkassann og eyðilagt hann. Í framsæti bifreiðarinnar hefði setið B. Lögregla hafði afskipti af ákærða og B skömmu síðar og könnuðust þau ekki við neitt. Tjónþoli, C, kærði eignaspjöllin og krafðist þess að sakamál yrði höfðað.

Notandi póstkassans mun hafa verið D, sem leigði íbúð í húsinu af C. D mun hafa verið búin að taka upp samband við barnsföður B. Vinskapur var með B og ákærða.

II

Fyrir dómi gáfu skýrslur ákærði, A, C og B.

Ákærði kvaðst hafa farið í kvikmyndahús þetta kvöld og síðar á skemmtistað. Hann kvaðst vita hvar V… væri og hafa vitað að þar byggi D.

Vitnið A ber að hafa séð ákærða koma og fara út úr bifreiðinni. Hann kveðst hafa heyrt sparkað og ókvæðisorð frá ákærða. Hann hafi þá farið niður og séð póstkassann í henglum.

Ekki þykir sérstaklega þurfa að rekja vitnisburð vitnisins C.

Vitnið B ber að hafa verið í bíó með ákærða og síðar um nóttina á tiltekinn skemmtistað. Þau hafi ekki farið að V….

III

Framburður vitnisins A hefur verið skýr og stöðugur frá öndverðu. Þykir ekki breyta neinu þótt fyrrnefnd D muni vera barnsmóðir mágs hans. Þegar þess er gætt að vitnið B er vinkona ákærða og er barnsmóðir unnusta D, þykir ekki á framburði hennar byggjandi. Verður niðurstaða byggð á framburði A og ákærði sakfelldur fyrir þann verknað sem í ákæru er lýst, en rétt er að taka fram að ákæruvaldið leiðrétti ákæru á þann veg við aðalmeðferð málsins að póstkassinn hafi verið utan á húsinu en ekki í anddyri.

Brot ákærða varðar við tilgreint refsiákvæði í ákæru. Sakaferill hans hefur ekki áhrif á ákvörðun refsingar, sem ákvarðast sekt að fjárhæð 50.000 krónur. Ákærði verður dæmdur til að greiða málsvarnarlaun skipaðs verjanda síns og ferðakostnað eins og greinir í dómsorði, hvort tveggja að virðisaukaskatti meðtöldum.

E-kk-nf S-kk-nf dómsstjóri kveður upp dóminn.

D Ó M S O R Ð

Ákærði, B-kk-nf Þ-kk-nf P-kk-nf, greiði 50.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í fjóra daga.

Ákærði greiði málsvarnarlaun skipaðs verjanda síns, G-kk-ef S-x-x R-kk-ef lögmanns, 274.040 krónur og ferðakostnað hans að fjárhæð 47.275 krónur.